Incipit ecce liber qui dicitur "Aurea gemma".

I. PROLOGUS

Liber librorum sicut cantica canticorum

per excellentiam liber iste dicitur, eo quod maxima

utilitas et maior quam in ceteris in eo

contineatur. Intendit enim doctrinam

dictandi perficere et construere et quodlibet

imperfectum informare, Tullium in rethorica

arte probatissimum imitando, Gregorii, Augustini,

Jeronimi atque Ambrosii vestigia in dictaminis

varietatibus sequendo : Tullium in

faceta locutione et verborum compositione, Gregorium

in dulcedine et suavitate, Augustinum in

callida et subtilissima argumentatione, Jeronimum

in sententiarum pondere, Ambrosium in rethorica disputatione.

Quanto ergo aurum cunctis metallis preciosius

et gemma naturalis ceteris lapidibus

p. 61

clarior et lucidior, tanto liber iste omnium

auctorum breviariis cunctis invenitur eminentior

Aurum itaque vel gemma potest

dici; sed aurum gemme adiungas et utriusque

coniunctione quiddam pulcrius et decennius,

id est auream gemmam, facias. Vocetur

itaque "Aurea gemma", eo quod ex fontibus doctorum

quasi ex auro et gemma sit compositus

et informatus.

II. INSCRIPTIO

Sociorum assidua pulsatione coactus, naturalis

etiam rationis incitamento astrictus aggressus

sum rem arduam, sed professionis officio

non invictam et prosaicam orationem fingere cupientibus satis idoneam, opus difficile,

sed tamen perutile. "Non enim", ut

ait Marcus Cato, Platonis sententiam imitans,

p. 62

"solis nobis nati sumus", sed toti mundo natura

nos peperit, educavit et docuit. Verum

quia ab hominibus nostrorum temporum spernuntur

aspera et spinosa dictamina et non amplectuntur

diffusa, sed brevia, quedam pro capacitate

ingenii sub brevitate perstrinximus

et compendiosa traditione sociis nostris tradere

dignum duximus, quod - licet emulorum mordeatur

invidia - sapientium tamen iudicabit dignum

censura, quod caritas amicis petentibus, communibus

etiam utilitatibus preparabat

brevitas et utilitas commendabat.

Oro itaque et moneo vos, socii, desidiam

ponite, lasciviam fugite, vanas et ineptas

fabulas devitate, studium adhibete, sollerti

p. 63

meditatione hanc veram traditiunculam legite,

sollicita indagatione, discutite, sagaci intellectu

capite, tenaci memorie commendate.

III. INTRODUCTIO

Inter breve etenim spatium temporis,

si meis ammonitionibus obtemperaveritis huius

artis notitiam attingere valebitis; atque

ne diu lectorem suspensum teneam, huius

opusculi ianuam intrare cupientibus pandam.

Primo itaque oportet dictatorem cognoscere

grammaticam, dialeticam, rethoricam eloquentie

studia huic operi necessaria,

Grammatica enim cum sit recte loquendi

scientia, verba cum nominibus docet coniungere

certasque dictiones certa propositionis

lege disponere.

p. 64

Dialetica vero propositionem assumere

demonstrat et concludere.

Rethorica autem distincte et ornate et expolite

disserere, unicuique sexui et etati et

ordini et dignitati congrua accidentia reddere.

Que omnia qualiter dictanti sint necessaria

in sequentibus monstrabo per singula: Ergo

absque illarum notitia nulla erit dictandi peritia.

Sunt tamen nonnulli adeo facilia habentes

ingenia, ut ignoratis harum preceptis artium

perpulcra componant dictamina, quod tamen

non arte accidit illis, sed natura. Omnis enim

ars a natura sumit initium, que, dum iuxta Platonem

inest anime per naturam, tamen ignoratur

a plerisque, nisi a doctoribus discatur, per

carnis hebetis coniuncturam. Excitatur ergo

a doctoribus torpens animus et quasi a somno vigilans

naturaliter meminit, que docentur.

p. 65

Supradictis premissis, ad ostendendum

ea que proposuimus accedamus,

a litteris tamen sic incipiamus.

IV. QUARE LITTERE FUERINT INVENTE

Solet fieri questio, qua de causa

littere fuerint invente; huic questioni

tale damus responsioni: Ideo autem

facta fuit inventio litterarum,

ut, quod diuturnitate temporis

memoria retineri non poterat,

litteris comprehensum retineretur et

rudes animi hominum beluino

more viventes erudirentur

et subtili; sapientie artificio

mollirentur.

p. 66

His de causis magnifici

viri multa scripserunt;

physicas et ethicas rationes

et logica precepta in suis

dictaminibus nobis reliquerunt.

V. QUARE EPISTOLE FUERINT INVENTE

De epistolis quoque idem queritur,

ad quod scilicet sic respondemus:

p. 67

Epistolarum usus

ideo habetur, ut

sermo inter absentes

quasi inter presentes habeatur

et secretum melius

teneatur.

VI. QUID SIT DICTAMEN

Sed quia dictaturi

sumus, quid sit

dictare, dicamus:

Dictare est animi

p. 68

conceptionem recta oratione

componere.

p. 69

Summa autem dictaminum

divisio hec est. Omne

dictamen aut est prosaicum

aut metricum:

Prosaicum est, quod constat

ex prosa. Metricum

est, quod constat ex metris.

p. 70

VII QUID SIT PROSA

Prosa est recta locutio

absque lege metri composita.

Metron grece, latine

mensura. Inde metrum,

quod certis pedibus et numeris

sillabarum mensuratur.

p. 71

Propositis autem dictandi

generibus, que plura sunt et varia,

sed tamen, utilia,

de epistolis in unum volumen concludamus,

et a nomine epistole

etymologiam dando et ipsum diffiniendo

incipiamus.

VIII. QUID SIT EPISTOLA

Epistola grecum nomen est

et compositum est: epi enim

grece, latine dicitur supra,

stola missio; inde epistola

supramissio interpretatur.

p. 72

Que ob hoc ita nuncupatur,

quia cum duobus modis fiat

legatio: una viva voce - id est

per nuntium -, alia litteris.

Hec super illam fit,

que viva voce mittitur.

In epistolis namque ita,

legator loquitur, ac, si ore

ad os / loqueretur / et presens,

cui legatur, adesset.

Epistola igitur est litteralis

legatio diversarum personarum

capax, precedens cum

salutis affectu; vel epistola

est oratio cum salutis

affectu principium sumens.

p. 73

IX. DE SALUTATIONIBUS

Huic ergo tam preclaro eperi

operam dantes oportet cognoscere

salutationem unicuique epistole

esse preponendam, in qua lex ista

servatur.

Si maior scribit minori,

maior

preponitur, minor subponitur.

Si minor maiori, maior tamen

precedit. Si par pari,

quilibet potest preponi

iuxta placitum scriptoris.

Salutationes vero diverse

iuxta qualitatem persone et ordinem

designantur: aliter enim

p. 74

inferiorem, aliter superiorem,

aliter salutamus equalem,

aliter ecclesiasticos, aliter

laicos, aliter dignitate fulgentes,

aliter nullos honores habentes, que

omnia in sequentibus liquido declarabimus.

X. DE SPECIEBUS EPISTOLARUM

Nunc vero

dicendum est :

Ut sunt tres ordines

personarum, ita tres sunt

species epistolarum:

sublimis, mediocris, exilis sive

tenuis, que dicitur melius humilis.

p. 75

Quando minor scribit maiori, noncupamus

exilem ob duas causas vel quia de inferiori ad

superiorem ascendit vel quia in se tria accidentia

continet: blanditionem in pricipio,

causam blanditiei in medio, petitionem in fine .

Alioquin nisi hi serventur ordines, etsi honesta

sit compositio, erit tamen absque rethorico

ordine plena vitio. Hoc Tullius in Rethoricis

monstrat et unusquisque sapiens in

suis epistolis. Hic usitatus modus locutionis

et in contionibus observatur, hoc per singula

demonstrabimus in sequentibus.

Que a maiore ad minorem mittitur, ob duas

similiter causas sublimis dicitur, vel quia descendit

vel quia unum habet tantum accidens:

imperium in domnis, in aliis maioribus

petitio constat; at siquis asserat

p. 76

maiores quoque personas et domnos persepe blandiendo

postulare, respondendum est, quod tunc non

servat ordinem sue dignitatis. Et enim ipse,

qui postulat, inferiorem se esse demonstrat; omnis

namque qui postulat, minor est eo, qui postulatur.

Que vero a pari ad parem mittitur epistola,

idcirco mediocris dicitur, quia inter sublimem

et exilem media existens nec ascendit ad

superiorem nec descendit ad inferiorem; sed

servans parilitatem, duo in se accidentia continet:

blanditionem et petitionem.

Ceterum quia diversi diversa sentiunt et

quidam sano intellectu sana, quidam pravo perversa

asserunt, non absurdum putavimus diversorum

sensum nostris intermiscere sententiis:

Vocant enim sublimem,

que a sublimi persona mittitur.

p. 77

Sublimis autem persona est,

qua nulla superior,

videlicet apostolicus

vel imperator.

Tenuis vero est,

que ab humili persona legatur.

Tenuem autem,

personam dicunt, qua nulla

inferior, scilicet

omnis privata persona.

Mediocris autem dicitur,

quecumque inter superiorem

et inferiorem media est,

sive illa sit magna sive parva,

quecumque publica, id est

dignitate predita.

p. 78

Atque hec hactenus.

XI DE EPISTOLARUM ACCIDENTIBUS

p. 81

XII. DE SINGULIS MODIS SALUTATIONUM

p. 82

Salutationes secundum personarum

diversitates unicuique epistole

esse preponendas superius diximus;

per singulas igitur personas

convenientes salutationes subiciamus

et ab amicis primum incipamus.

p. 83

XIII. SALUTATIONES

Item: A. nobili

prosapia nato,

morum honestate ditato

B. amicorum fidelissimus fraternam

cum salute benivolentiam vel precordialia

famulamina vel precordiale

servitium vel germane devotionis

unionem.

Item: G. amicorum amicissimo

W. sincere dilectionis

individuitatem, vel quicquid utriusque

vite felicius, vel quicquid huius

vite iocundius, vel future beatius,

p. 84

vel quicquid amicus amico, vel

quicquid frater fratri, vel quod

fidus amatus amato,

quod Nisus Euryalo, quod Perithoo

Theseus.

Petro Provinciali

amico dilecto A. nove

dilectionis indissolubile vinculum.

Item: W. intimo necessario

suo G. utriusque hominis

sospitatem.

Petro carorum carissimo

dilectorum dilectissimo A. quicquid

p. 85

boni habet esse in supremo

bono.

Vel: Amico suo elegantissimo

pre ceteris sibi dilectissimo A.

quicquid malo contrarium preter

ipsum.

Vel: A. amico suo reverentissimo

B. post longum naufragium

salutis portum.

Vel: A. karissimo amico

suo post frigus estatem.

p. 86

Vel: B. honestissimo

viro A. post quercus olivam.

A. super omnia venerabili

et amabili patri B. filius eius

quicquid valet optari melius,

vel nativam cum benedictione dilectionem,

vel quicquid patri per fratres.

A. per

omnia dilecto filio B. paternam

cum benedictione benivolentiam, vel

quicquid Iacob Ioseph

pre ceteris vel

quicquid Jacob Ysaac Rebecce consilio.

A. genitor dilectissimus suo dilecto

genito vel caro filio quicquid

pater amantissimus.

p. 87

Dilectissimo germano M.

frater minimus quicquid potest excogitari

melius, vel quicquid amanti

fratri peramans frater, vel quicquid

germanus germano, vel quicquid

David Ionathe, vel fraterne dilectionis

amorem, vel fraterni amoris unanimitatem.

p. 88

vel quicquid fraterna dilectione

optari potest melius.

p. 89

Domno et venerabili

patri W. Parisiensi episcopo et

sapientia eminentissimo G. suorum

clericorum minimus vel ultimus,

quicquid tali et tanto peramans filius,

vel perseverantem in sua voluntate famulatum,

vel fidelissime servitutis

et devotionis augmentum.

R. pastorali virga decorato

A. utriusque vite gaudium.

Vel: Episcopo pre ceteris

strenuissimo domno suo G. salutem

et fidele servitium.

p. 90

Prevalentissimo fratri et coepiscopo

utraque sophia imbuto, religionis

gemmis fulgenti P. solo

nomine dictus episcopus fraternitatis

et dilectionis fidelissimum

famulatum vel continua

devotione

servitium vel eternam utriusque

hominis sospitatem.

Divina providentia

Cassinensi monasterii abbati venerabili

M., quicquid valet optari

melius.

p. 92

XIV DE POSITIONIBUS

Nunc autem de modis

positionum sive compositionum dicamus.

Est autem positio diversarum

dictionum in locutione collectio,

congruam perfectamque

demonstrans sententiam.

Et est posifcio dicta quasi depositio,

eo quod, quicquid

colligit, cum finitimo

puncto deponit.

P. 93

Sunt autem positionum modi

diversi et numero septem:

similitudo,

comparatio, condicio,

absolutio, resolutio vel expositio,

repetitio, conversio,

quibus omnia dictamina

p. 94

arnantur, veluti pictura diversis

coloribus coloratur.

De singulis igitur exempla

ponenda sunt, ut liquido lectori

clareat, quod cuique conveniat.

XV. DE SIMILITUDINE

Similitudo est duarum vel

plurium rerum inter se equiperatio.

Modus similitudinis

fit dupliciter, quia

similitudo aut ex duabus rebus

inter se collatis fit aut ex pluribus.

Item similitudo aut fit

a simili per eandem causam aut a

simili per contrarium.

p. 95

Ex duabus rebus

ita:

"Sicut cervus desiderat

ad fontes aquarum, ita animus

meus scientiam scripturarum.

Vel: Sicut Phebi radius

nube tectus ardet in celo, licet

in terra non cernatur, ita fidelis

amor crebro quibusdam occupationibus

preditus, etsi non

videtur in opere, integer tamen

flagrat in pectore.

Ex pluribus ita fit,

et adminus inter

quattuor vocatur proportio:

p. 96

Ut lactens puer ubera, hinnus

umbram, escam esuriens,

salutem languens, requiem fessus,

ita animus meus, amice karissime,

tuam desiderabilem faciem exoptat conspicer.

Item sic: Sicut in meridie

fessus umbram desiderat, sicut

non diu visum unicum filium mater

exoptat, ut vagiens infantulus genitricis

ubera, ut in longinquo

barbarorum solo, in exilio sive dire carcere

positus dulcissimam patriam concupiscit,

ita mee dilectionis ardor

tuo amore succensus te per dies et

per noctes amplectitur, tecum semper

fore cernitur, te concupiscit, tuis

p. 97

se suaque tribuere, tuam

desiderabilem faciem ut

spiritualibus sic etiam corporalibus

obtutibus indesinenter

gliscit cernere.

p. 98

A simili per contrarium hoc

modo: Ut Marcus Tullius, qui patriam

et universam rem publicam suo labore,

vigilantia, industria servavit, eternam

laudem et gloriam meruit, ita

Catilina non solum urbem, sed pene

universum orbem cede et incendiis nefanda

coniuratione devastans, cruciatus

corporis ac demum mortem, et publicationem

bonorum pati dignus fuit.

XVI. DE COMPARATIONE

Modus per comparationem

fit, cum per comparativa nomina

dictamina componimus ut:

p. 99

Quanto quis generosior, sapientior

atque sublimior, tanto Deo

et hominibus debet esse subiector.

G. mi frater amantissime, qui

ceteris confratribus sapientia, dignitate,

generositate videris esse

pollentior, te hortor et salubriter

moneo, ut Christi gratiam et

hominum adipiscaris et cunctis

fias subiectior.

Vel sic: Aspide surda crudelior,

leone ferocior, dracone venenosior

qui supplicibus verbis

p. 100

filii aures non adhibet eisque

necessitatem patientibus viscera paterne

pietatis non exhibet. Natura

enim non patitur patres precipue

et matres iustis filiorum precibus aures

claudere eorumque necessitates non

miserando vilipendere. Omni

quippe melle dulcius, omni odore

suavius, omni gratia est elegantius

et patres alimoniam natis

impendere et liberos eisdem

vicem rependere.

XVII. DE CONDICIONE

Modus per condicionem

fit per continuas

orationes et rerum consequentias, videlicet

si aliquid antecedit et

p. 101

aliud consequitur

hoc modo:

|  |  |
| --- | --- |
| Si civescum civibus de virtute certant, | Vel sic: Si cives cum civibus de virtute certarent et de civitatis statu et publicautilitate maiorum more concordarent ac laborarent,si privata commoda publicisutilitatibus non perogarent,sed decus suum et famamcottidie propagarent, |

p. 102

|  |  |
| --- | --- |
| nequaquam res eorum vacillant.Igitur Novarienses cives atque consules,certatim ad virtuteserigiminiet summa diligentiastatum vestre urbisincolumen retinerenitimini. | nequaquam status civitatisprecipitando vacillaret.Vos igitur Novarienses cives et consules,ut ius civile exigit, in utilitate patrie preeundoconcorditer vigilate;populus unanimiter subsequatur,ut honor vestre civitatisretineatur et sublimis assidue promoveatur. |

XVIII DE ABSOLUTIONE

Modus per absolutionem

fit, cum ablativus nominis et

participi iungitur verbo et

nominativo alterius nominis per consequentiam

p. 103

cum transitione personarum

ut:

"Troiano ballante

victi sunt Parthi."

p. 104

Cuius exemplum tale est:

Grassante effrenis populi

malitia et bacchante vel

exuberante crudelium predonum nequitia

iustitie vigor atteritur,

ecclesie Dei status convertntur et

ad nichilum fere redigitur.

Quocirca necessarium fore perpendimus,

ut congregato catholicorum

episcoporum consilio et fidelium

laicorum collegio una cum

christianesimo principe serenissimo

et victortosissimo augusto,

p. 105

lite inter regnum et sacerdotium

sopita pace ecclesie Dei reddita,

iudiclalis censura prevaricatores

adeo puniat et corrigat

ut ceteri malefacere desinant

et ceteri timorem habeant.

Vel sic concludamus: Tui

igitur officii est, imperator iustissime,

legum suffragante equitate

et bellorum virtute refrenante

pravos corrigere, bonos quoque

tuando fovere et in melius provehere.

XIX. DE RESOLUTIONE VEL EXPOSITIONE

Modus per resolutionem vel

expositionem fit, cum genitivus casus

adiungitur verbo, substantivo

sequente infinitivo,

p. 106

quod genus dictaminis perpulcrum

esse videtur et ab oratoribus

inventus et maxime

usitatum; per id, quod

ignoratur verbis apertioribus declarator,

ut presens oratio ostendit:

Talentum in terra abscondere

est acceptum ingenium in

terrenis actibus implicare, lucrum

spiritale non querere, cor a

terrenis cogitationibus numquam levare.

Vel:

p. 107

Pastoralis officii est divini

verbi pabulo gregem sibi commissum

nascere, virga directionis per

rectos calles ad caulas dirigere,

erroneos quoque ad viam veritatis

reducere, verbo et exemplo

quibus preest proficere et

ad patriam eterne civitatis arguendo

obsecrando increpando iuxta

morum et meritorum qualitatem incessanter

provehere.

Quocirca, o pastor

perite et pontifex mitissime, quia

tui officii est gregem corrigere

ferire mederi fovere et parcere,

ne deseras erroneas oviculas

p. 108

tibi commissas, in turbine tribulationum

positas, sed sicut

debes, feri et parce, medere et fove,

extirpa et pianta, iuxta prophetam

evelle et destrue, ut edifices

et conserves, quia tuum est imperare,

nostrum obtemperare; et sicut nobis

iniuncta est necessitas obediendi,

sic tibi adiungitur licentia disserendi.

XX. DE REPETITIONE

Modus per repetitionem

fit, qui inculcatio in rethoricis appellatur,

per quam brevis materia

dilatatur, locutionis series

collocatur alicuius fama vel gloria

sive vituperatio exaggeratur

p. 109

sive etiam attenuatur. Fit autem

per unius dictionis repetitionem

vel per accentuum variationem,

ex quo concinnantior constat oratio.

Ut enim variorum colorum

intermixtio pulcriorem facit

picturam, sic dictionum repetitio

seu accentuum variatio moderanter

facta condecentiorem reddit

positionum iuncturam. Tandem

exemplum ponamus:

Pastoribus est obtemperandum,

pastoribus est obediendum,

pastoribus est omnino parendum,

a quibus sacrosancte regenerationis

lavacrum sumpsimus, a

quibus divini verbi pabulum

accipimus, per quos duces ad veram

patriam remeamus.

Obediamus igitur pastoribus

pareamus pastoribus,

p. 110

veneremur pastores,

ut a pastore pastorum remuneremur et

in celestis caule ovibus collocemur.

Fit autem hoc modo per repetitionem,

similiter variatio:

Illi imperatori legaliter est

parendum, qui populum, recte regit,

qui eos quibus imperat ut civis civem

diligit, qui rectitudinis, qui

equitatis, qui mansuetudinis et pietatis

iura conservât, qui iustos paterna

pietate diligit, iniustos et

tumidos regia censura devastat, per

iustitie tramites incedentes ad se

colligit, calumniantes extra regni

limitem iuxta animadversionem

repellit. He boni regis

semite he sunt divinarum humanarumque

p. 111

legum regule

rectissime, he sunt ab omnibus diligende,

ab omnibus venerande, ab omnibus

amplexande.

Sunt tamen nonnulli idiote

et quidam etiam litterales, sed simplices

et parum prudentes et minus

advertentes, qui has repetitionum

inculcationes velut vitia iudicant

et condempnunt.Ceterum

idiotas, quia nichil mihi in hac

commune cum illis est, magnopere

contemno et nullum eis responsum

prebeo. Ceteris autem licet

simiplicibus, scilicet quia unius

professionis sunt mecum, nisi

obstinato animo contendant,

p. 112

benigne respondeo; malo enim cum

Gregorio alieno intellectui salva

fide cedere quam contentionibus deservire.

Contentio quippe iram,

ira odium, odium mortem, nonnumquam

damnum gravissimum generat.

Unde eos ad lectionem Tullii

mitto cuius auctoritatem derogare

vel contemnere audent.

Librum adHerennium ab eo

scriptum legant, nobis non credant.

Quodsi fortasse contra eum nos

fecisse probaverint, merito arguant

et contemnant, et si nos ab illo

dissentire non noverint, necessario

compulsi approbent et collaudent.

XXI. DE CONVERSIONE

Modus per conversionem

fit, quotiens oratio convertitur vel

ex affirmativa in negativam vel ex

p. 113

negativa in affirmativam et

sic gratia approbationis vel

argumentationis, ut in subscripto

videtur esemplo :

Ubicumque est amicitia,

ibi est et benivolentia;

at ubi non est benivolentia,

ibi nulla est amicitia.

Ubi autem amicitia, ibi et voluntatum

communio; verum

ubi non est voluntatum communio,

ibi non constat vera dilectio.

Si es igitur, ut profiteris

amicus, consequens est,

ut erga me sis, benivolus.

p. 114

Alioquin

si probari volueris, petitionis

mee affectum precor ut impleas:

Si id non feceris, amicus quidem

diceris, sed non esse convinceris.

Experimentum quippe veri

amoris exhibitio est postulate

operationis; quam sicut

exequatur, qui diligit, ita contemnit,

qui non diligit.

XXII. NOTA AD PREDICTOS MODOS

Notandum est prefatos modos

predictis nominibus appellari,

quod per totam seriem proprie regula

teneatur, sed a maiori parte

et principali, sicut evangelium

Mattei Liber genarationis Iesu

p. 115

Christi et Liber a generatione

mundi Genesis dicitur, non quod

per totum de generatione tractet,

sed a digniori parte videlicet a

principali nomen accepit; et

multa talia in scripturis inventes.

His ergo, ut diximus, septem

modis omnia dictamina adornantur.

XXIII. DE MODIS CONSTRUCTIONUM

p. 119

Preterea tria sunt dictatoribus

necessaria: cola, commata,

periodus.

Colon grece, latine membrum;

inde cola, id est membra diversa,

in una sententia

posita, nullomodo convenientia

per consequentia, ut in subiecto

patet exemplo: "Quoniam te,

optime frater A., nobilitate

clarum, sapientia fulgidum, facundia

p. 120

preditum, bonis moribus repletur

cognovi, tuam amicitiam petere

studui, et eam, dum superstes

fuero, colere proposui.

Fit autem hoc genus dictaminis

per inculcationem ad exaggerandam

alicuius persone laudem vel

vituperationem. Inculcatio est

color rethoricus, qui fit, cum multa

in unam personam congeruntur vel

per eandem dictionem sepe repetitam

vel per diversas singulis singulas

redditas.

Per eandem hoc modo:

"Magistri A. doctrine adherere

decrevi, cuius est preclara

doctrina, cuius perpulcra

p. 121

facundia, cuius tenax memoria,

cui Attica vernat eloquentia,

cui tonat Tulliana rethorica

qui canit Romana fistula."

Per diversas

hoc modo: "In sermone

verax, in iudicio iustus, in consilio

providus, in

universa morum honestate perspicuus."

Comma interpretatur cesa,

intercisio; hoc fit, ubi

quantum dictum est de sententia per

antecedentia, tantum restat per consequentiam

ut hic: "Cum bonorum

sit consimilium familiaritatem

appetere, tuam, optime frater Dionisi,

studui amicitiam querere."

p. 122

Fit etiam cum digressione

materiei linea, quibus modis utitur

Lucanus.

Periodus est sententie clausula,

quando precedente cola vel

commate proposite orationis

sensus concluditur.

p. 123

XXV. QUID SIT CAVENDUM

Notabile quoddam non est

pretermittendum, quod gignit

p. 124

obscuritatem brevitas, tedium parit prolixitas.

Tunc ergo est laudabilis brevitas,

si ob eam non generatur obscuritas.

Quod autem propter fastidium vitatur multiloquium,

si obscurum incurritur, restat aliud vitium,

unde ait Horatius:St "Stulti dum vitant

vitium, in contraria cadunt."

Quod vitari potest, si verborum concatenatio sit

plena, si hyperbaton vitio fuerit aliena, si

peregrina et inusitata ibi non fuerit posita,

si Tulliano melle circumlita, Sallustiana serie

composita, in divinis dulcedine Gregoriana,

theorica Ambrosiana, argumentatione Augustiniana,

sententiarum Ieronimi pondere innodata.

p. 125

Quoniam ante diximus

personarum alias esse sublimes,

alias mediocres, alias

tenues et he diversis modis

circumscribuntur,

nunc ostendamus,

qualiter unaqueque circumscribatur

et a sublimi incipiamus.